**Likumprojekta „Grozījumi Bīstamo kravu aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks. | Likumprojekta „Grozījumi Bīstamo kravu aprites likumā” (turpmāk – Likumprojekts) mērķis ir nodrošināt pārvaldes un sabiedrisko kārtību bīstamo kravu aprites nozarē, kā arī atturēt personas no pārkāpumu izdarīšanas šajā jomā. Likumprojekts paredz noteikt administratīvos pārkāpumus bīstamo kravu aprites nozarē, par tiem piemērojamos sodus un institūciju kompetenci administratīvo pārkāpumu procesā. Likumprojekts stājas spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta 2014.gada 22.aprīļa sēdes (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts;2) Ministru kabineta 2016.gada 13.decembra sēdes (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts;3) Ministru kabineta 2018.gada 18.decembra sēdes (prot. Nr.60, 98.§) „Informatīvais ziņojums „Nozaru administratīvo pārkāpumu kodifikācijas ieviešanas sistēmas īstenošana”” 2.punkts; (turpmāk 1.-3. minētie informatīvie ziņojumi kopā saukti – Informatīvie ziņojumi);4) Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr.1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 22.aprīļa sēdes protokollēmuma (prot.Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma 2.pielikumā noteikto nozaru administratīvo pārkāpumu kodifikācijas laika grafiku, tika uzdots izstrādāt likumprojektu bīstamo kravu aprites jomā. Likumprojekts izstrādāts atbilstoši Komisijas 2016.gada 18.marta Regulai (ES) 2016/403, ar ko papildina Eiropas Parlamenta un Padomes Regulu (EK) Nr.1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu (turpmāk – Regula).Saskaņā ar Ministru kabineta 2013.gada 4.februāra rīkojumu Nr.38 „Administratīvo sodu sistēmas attīstības koncepcijas kopsavilkums” (turpmāk – Koncepcijas kopsavilkums) šobrīd Latvijā pastāvošais administratīvās atbildības regulējums ietverts Latvijas Administratīvo pārkāpumu kodeksā (turpmāk – LAPK). Ar Ministru kabineta 2013.gada 4.februāra rīkojumu Nr.38 „Par Administratīvo sodu sistēmas attīstības koncepciju” tika atbalstīti Koncepcijas kopsavilkumā ietvertie risinājumi, tostarp, paredzot nozaru administratīvo pārkāpumu kodifikāciju.LAPK Sevišķās daļas panti bīstamo kravu autopārvadājumu un dzelzceļa pārvadājumu jomā nereti attiecas uz vairākiem nozares likumiem. Piemēram, LAPK 149.34 pants attiecas uz Bīstamo kravu aprites likumu (turpmāk - Likums), Autopārvadājumu likumu un Ceļu satiksmes likumu, bet LAPK 110.3 pants - uz Dzelzceļa pārvadājumu likumu.Administratīvo sodu sistēmas attīstības koncepcijas ieviešanai 2018.gada 25.oktobrī Saeimā ir pieņemts Administratīvās atbildības likums, kas nosaka administratīvo pārkāpumu procesuālās normas, kā arī administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā.Atbilstoši Informatīvajos ziņojumos dotajiem uzdevumiem atbildīgajām ministrijām (institūcijām) jāizstrādā grozījumi nozares likumos vai jāizstrādā jauni likumprojekti, kuros iekļaujami attiecīgās nozares administratīvo pārkāpumu sastāvi, kā arī jānosaka kompetentās institūcijas, kurām būs piekritīga soda piemērošana. Līdz ar Administratīvās atbildības likuma un grozījumu nozares likumos, kas noteiks attiecīgās nozares administratīvo pārkāpumu sastāvus un kompetenci soda piemērošanā, spēkā stāšanās brīdi LAPK zaudēs spēku.Lai īstenotu nozaru administratīvo pārkāpumu kodifikāciju, izpildot Informatīvajos ziņojumos dotos uzdevumus, Satiksmes ministrija sadarbībā ar valsts SIA “Autotransporta direkcija” (turpmāk - Autotransporta direkcija) un Valsts dzelzceļa tehnisko inspekciju izstrādāja Likumprojektu, papildinot Likumu ar regulējumu, kurā iekļauti visi ar bīstamo kravu autopārvadājumiem un dzelzceļa pārvadājumiem saistīto noteikumu pārkāpšanu saglabājamie administratīvie pārkāpumi un noteiktas kompetentās iestādes, kurām būs piekritīga soda piemērošana.Likumprojekts paredz papildināt Likumu ar 13., 14., 15., 16. un 17.pantu, kuros paredzēta administratīvā atbildība autopārvadājumu un dzelzceļa pārvadājumu jomā, kā arīnoteiktas kompetentās iestādes sodu piemērošanā par minēto administratīvo pārkāpumu izdarīšanu.Likumprojektā ir iekļauti LAPK 149.34 un 110.3 pantā ietvertais administratīvo pārkāpumu sastāvs. Regula paredz kategorizēt pārkāpumus komercpārvadājumos ar autotransportu, izstrādājot pārkāpumu klasifikācijas sarakstu, paredzot pārkāpumu dalījumu pēc to smaguma pakāpes. Regulā minētie pārkāpumi var izraisīt autotransporta uzņēmuma vai pārvadājumu vadītāja labas reputācijas zaudēšanu.Regula nosaka pārkāpumu smaguma pakāpi, ņemot vērā dzīvības apdraudējuma vai smagu miesas bojājumu risku, un norāda pārkāpumu atkārtošanās biežumu, kuru pārsniedzot, atkārtoti izdarītus pārkāpumus uzskata par smagākiem pārkāpumiem. Regulas I pielikumā minētie nopietnie pārkāpumi ir iedalīti trijās kategorijās pēc smaguma pakāpes: MSI = vissmagākie pārkāpumi; VSI = ļoti smagi pārkāpumi; SI = smagi pārkāpumi.Pārkāpumu klasifikācijas harmonizēšana ir svarīga, lai nodrošinātu godīgu konkurenci starp uzņēmumiem. LAPK 149.34 pantā ietvertais administratīvo pārkāpumu sastāvs tiek izteikts jaunā redakcijā, saglabājot šobrīd spēkā esošo administratīvo atbildību par pārkāpumiem bīstamo kravu pārvadājumos, nodrošinot, ka viena panta daļa atbilst vienam Regulas I pielikuma 9.punkta apakšpunktam. Regula Eiropas Savienības dalībvalstīm ir jāpiemēro no 2017.gada 1.janvāra. Autotransporta direkcijai kā Latvijas kompetentajai iestādei no 2017.gada 1.janvāra, veicot valsts administratīvo procedūru uzņēmuma vai pārvadājumu vadītāja labas reputācijas novērtēšanā, ir jāspēj identificēt pārkāpumu un tā smaguma pakāpi atbilstoši Regulai. Šobrīd administratīvie pārkāpumi autopārvadājumu jomā Latvijā neparedz tādu pārkāpumu iedalījumu, kāds ir Regulā, tāpēc ir jāveic attiecīgi grozījumi administratīvajos pārkāpumos autopārvadājumu jomā. Tāpat Likumprojekts paredz saglabāt tos administratīvos pārkāpumus autopārvadājumu jomā, kuri nav uzskaitīti Regulā, bet ir LAPK.Likumprojekts paredz pārkāpumu strukturēšanu atbilstoši Regulā noteiktai pārkāpumu smaguma gradācijai, tādejādi Likumprojekta 1.pantā ietvertajā 13.pantā ietverti vissmagākie pārkāpumi (MSI), 14.pantā - ļoti smagi pārkāpumi (VSI) un 15.pantā – smagi pārkāpumi (SI).Likumprojekta 1.pantā ietvertajā 13., 14. un 15. pantā, tostarp ir ietverti pārkāpumi, kas nav paredzēti Regulas 1.pielikumā, taču, balstoties uz LAPK 149. 34 daļu un Eiropas 1957.gada 30. septembra Nolīgumu par bīstamo kravu starptautiskiem pārvadājumiem ar autotransportu, tie ir jāpārņem Likumprojekta ietvaros.Likumprojekta 1.pantā ietvertais 13.panta ceturtās daļas pārkāpums “Par drošības konsultanta (padomnieka) nenorīkošanu komersantam bīstamo kravu aprites dalībniekam” klasificējams kā MSI pārkāpums, kas rada apdraudējumu ne tikai apkārtējai videi, bet arī cilvēku dzīvībai un veselībai. Maksimālais soda apmērs par šādu pārkāpumu fiziskai personai ir divi simti četrdesmit naudas soda vienības, bet juridiskai personai - viens tūkstotis četri simti naudas soda vienības.Likumprojekta 1.pantā ietvertais 14.panta divpadsmitās daļas pārkāpums “Par bīstamās kravas pārvadāšanu vai nodošanu pārvadāšanai, neievērojot nepieciešamās drošības prasības attiecībā uz bīstamās kravas iekraušanu kopā ar citām kravām” uzskatāms par VSI pārkāpumu, kas var radīt ļoti smagas sekas. Maksimālais soda apmērs par šādu pārkāpumu fiziskai personai ir viens simts četrdesmit naudas soda vienības, bet juridiskai personai - astoņi simti sešdesmit naudas soda vienības.Likumprojekta 1.pantā ietvertais 14.panta trīspadsmitās daļas pārkāpums “Par bīstamās kravas pārvadāšanu vai nodošanu pārvadāšanai, ja pārsniegts šajā likumā noteikta pārvadāšanas līdzekļa ekspluatācijas termiņš vai nākamās inspicēšanas periods” rada būtisku apdraudējumu, kas atbilst VSI pārkāpumu klasifikācijai. Maksimālais soda apmērs par šādu pārkāpumu fiziskai personai ir viens simts četrdesmit naudas soda vienības, bet juridiskai personai – pieci simti astoņdesmit naudas soda vienības.Eiropas 1957.gada 30. septembra Nolīgums par bīstamo kravu starptautiskiem pārvadājumiem ar autotransportu paredz, ka bīstamo kravu drošības konsultanta (padomnieka) pienākumos ietilpst visu bīstamo kravu apritē iesaistīto darbinieku instruēšana un instruktāžu reģistrēšana atbilstošā dokumentā. Balstoties uz uzņēmumu pārbaudēs atklātajiem pārkāpumiem, Likumprojekts tiek papildināts ar soda sankcijām par darbinieku neinstruēšanu, apmācības neveikšanu, darbinieku nenodrošināšanu ar instrukcijām, apmācību nereģistrēšanu un dokumentu neuzrādīšanu kompetentai institūcijai (14.panta četrpadsmitā daļa).Likumprojekta 1.pantā ietvertais 14.panta četrpadsmitās daļas pārkāpums “Par nodarbināto, kuru amata pienākumos ietilpst darbības ar bīstamo kravu neinstruēšanu, vai apmācības neveikšanu, vai par nodarbināto nenodrošināšanu ar instrukcijām, vai šādu apmācību nereģistrēšanu, vai arī šādu dokumentu neuzrādīšanu pēc kompetentās institūcijas pieprasījuma” klasificējams kā VSI pārkāpums, kas var radīt būtisku apdraudējumu. Maksimālais soda apmērs par šādu pārkāpumu fiziskai personai ir viens simts četrdesmit naudas soda vienības, bet juridiskai personai – pieci simti astoņdesmit naudas soda vienības.Likumprojekts tiek papildināts ar regulējumu, kurā noteikta atbildība par aizsardzības plāna nesastādīšanu vai nepareizu sastādīšanu. Papildinājums pamatojams ar soda neesamību par uzņēmumu pārbaudēs atklātajiem pārkāpumiem, kas saistīti ar aizsardzības plāniem izvirzīto prasību neievērošanu, vai nepilnīgu ievērošanu (14.panta piecpadsmitā daļa).Likumprojekta 1.pantā ietvertais 14.panta piecpadsmitās daļas pārkāpums “Par aizsardzības plāna nesastādīšanu, nepareizu sastādīšanu vai neuzrādīšanu pēc kompetentās institūcijas pieprasījuma” klasificējams kā VSI pārkāpums, kas var radīt būtisku apdraudējumu. Maksimālais soda apmērs par šādu pārkāpumu fiziskai personai ir viens simts četrdesmit naudas soda vienības, bet juridiskai personai – pieci simti astoņdesmit naudas soda vienības. Likumprojekta 1.pantā ietvertais 15.panta vienpadsmitās daļas pārkāpums par bīstamo kravu pārvadājuma veikšanu vai nodošanu pārvadāšanai ar neatbilstoši noformētu pārvadājuma dokumentu” klasificējams kā SI pārkāpums, kas nerada tūlītējas briesmas vai apdraudējumu. Maksimālais soda apmērs par šādu pārkāpumu fiziskai personai ir viens simts četrdesmit naudas soda vienības, bet juridiskai personai – divi simti astoņdesmit naudas soda vienības. Likumprojekta 1.pantā ietvertais 15.panta divpadsmitās daļas pārkāpums “Par pasažieru pārvadāšanu transportlīdzeklī, kurā tiek pārvadāta bīstamā krava” klasificējams kā SI pārkāpums, kas nerada briesmas vai apdraudējumu. Maksimālais soda apmērs par šādu pārkāpumu transportlīdzekļa vadītājam ir četrpadsmit naudas soda vienības.LAPK 149. 34 trīspadsmitajā daļā ir paredzēta atbildība par transportlīdzekļu nepamatotu marķēšanu, ja tajā netiek pārvadātā bīstamā krava. Likumprojekts paredz grozījumus, nosakot atbildību arī par pārvadāšanas līdzekļu nepamatotu apzīmēšanu (15.panta trīspadsmitā daļa).Likumprojekta 1.pantā ietvertais 15.panta trīspadsmitās daļas pārkāpums par transportlīdzekļa vai pārvadāšanas līdzekļa marķēšanu vai apzīmēšanu, ja netiek pārvadāta bīstamā krava, klasificējams kā SI pārkāpums, kas nerada briesmas vai apdraudējumu. Maksimālais soda apmērs par šādu pārkāpumu transportlīdzekļa vadītājam ir astoņas naudas soda vienības.LAPK 149. 34 astotajā daļā ir paredzēta atbildība par tāda transportlīdzekļa dzinēja nepamatotu darbināšanu, kurā iekrauj vai no kura izkrauj bīstamo kravu. Minēto regulējumu nav nepieciešams pārņemt Likumprojekta ietvaros, jo desmit gadu periodā nav konstatēts neviens šāda veida pārkāpums. Šāda veida pārkāpuma konstatēšanas iespēja ir ļoti zema. Likumprojekts tiek papildināts ar regulējumu, kurā noteikta atbildība par bīstamo kravu pārvadājumu veikšanu ar tādu transporta vienību, kura ietver vairāk kā vienu piekabi/puspiekabi. Papildinājums pamatojams ar soda neesamību LAPK, kā arī Regulas prasību noteikt sodu par šāda veida pārkāpumu (15.panta otrā daļa).Likumprojektā paredzētais sodu apmērs ir noteikts atbilstoši pārkāpuma smaguma pakāpei, ievērojot principu, ka par mazāk smagu pārkāpumu ir piemērojams mazāks sods.Bīstamo kravu dzelzceļa pārvadājumu jomā Likumprojekts paredz LAPK 110.3 pantā ietverto administratīvā pārkāpuma sastāvu iekļaut Likumprojekta 1.pantā ietvertajā 16.panta pirmajā daļā, saskaņojot soda apmēru ar analoģisku pārkāpumu autotransportā. Lai saskaņotu administratīvās atbildības tvērumu ar autopārvadājumu jomu, Likumprojekts dzelzceļa pārvadājumu jomā paredz noteikt 16.panta otrajā daļā administratīvo atbildību par Likuma 3.panta ceturtajā daļā minēto starptautisko līgumu noteikumu pārkāpšanu, tādējādi aptverot visus Likumprojekta 1.pantā ietvertā 13., 14., un 15.pantā iekļautos analoģiskos pārkāpumus. Dzelzceļa pārvadājumu jomā sīkāka administratīvo pārkāpumu detalizācija nav nepieciešama, jo pārkāpumus pēc to smaguma klasificē Ministru kabineta 2011.gada 5.jūlija noteikumi Nr.541 “Bīstamo kravu aprites kontroles kārtība”, bet prasību izpildi bīstamo kravu aprites dalībnieki nodrošina, izmantojot saskaņā ar Dzelzceļa likumu noteiktās drošības pārvaldības sistēmas.Likumprojekta 1.pantā ietvertajā 17.pantā noteikta Valsts policijas un Valsts tehniskās inspekcijas kompetence administratīvo pārkāpumu procesā.Likumprojekts paredz, ka grozījumi stāsies spēkā vienlaikus ar Administratīvās atbildības likumu. Likuma normu salīdzinošā pārņemšanas tabula: |
|  |  | LAPK 149. 34 daļa | Atbilstoša Likumprojekta 13., 14. un 15.panta daļa |
| 1. Par bīstamās kravas nodošanu pārvadāšanai bez normatīvajos aktos paredzētajām norādēm par bīstamās kravas esamību transportlīdzeklī. | 13.panta trešā daļa14.panta astotā daļa |
| 2. Par bīstamās kravas autopārvadājuma veikšanu bez bīstamo kravu autopārvadājumam nepieciešamajiem dokumentiem vai par transportlīdzekļa vadītāja neno­drošināšanu ar šādiem dokumentiem, vai par šādu dokumentu nepareizu noformēšanu. | 14.panta devītā daļa15.panta vienpadsmitā daļa |
| 3. Par tādas bīstamās kravas pārvadāšanu, kuru aizliegts pārvadāt pa autoceļiem, vai par tādas bīstamās kravas pārvadāšanu, kuru aizliegts pārvadāt cisternās vai beztaras pārvadājumos. | 13.panta pirmā daļa14.panta otrā daļa |
| 4. Par bīstamās kravas pārvadāšanu neatbilstošā transportlīdzeklī vai konteinerā vai neievērojot iepakojumu, cisternkonteineru vai cisternu pārbaužu vai izmantošanas periodus. | 14.panta trešā daļa14.panta ceturtā daļa14.panta trīspadsmitā daļa 15.panta trešā daļa15.panta septītā daļa |
| 5. Par bīstamās kravas nodošanu pārvadāšanai neatbilstošā iepakojumā vai par nepareizi kopā iepakotu bīstamo vielu (materiālu) nodošanu pārvadāšanai. | 13.panta otrā daļa |
| 6. Par bīstamās kravas pārvadāšanu, ja transportlīdzekļa cisternas vai kravas iepakojuma piepildījums neatbilst normatīvajos aktos noteiktajām normām vai neievērojot iepakojuma apzīmēšanas vai marķēšanas prasības. | 14.panta septītā daļa15.panta devītā daļa |
| 7. Par bīstamās kravas pārvadāšanu, neievērojot jauktās iekraušanas aizliegumus vai nepieciešamās drošības prasības attiecībā uz iekraušanu kopā ar citām kravām, vai bīstamās kravas izvietošanas un nostiprināšanas noteikumus. | 14.panta piektā daļa14.panta sestā daļa14.panta divpadsmitā daļa |
| 8. Par tāda transportlīdzekļa dzinēja nepamatotu darbināšanu, kurā iekrauj vai no kura izkrauj bīstamo kravu. |  Nav ietverts, jo desmit gadu periodā nav konstatēts neviens šāda veida pārkāpums un pārkāpums uzskatāms par nenozīmīgu.  |
| 9. Par smēķēšanas aizlieguma neievērošanu vai par atklātas uguns lietošanu bīstamās kravas tuvumā, veicot kravu iekraušanu vai izkraušanu. | 14.panta desmitā daļa14.panta vienpadsmitā daļa |
| 10. Par bīstamās kravas noplūdi cisternas vai iepakojuma nehermētiskuma dēļ vai par bīstamās kravas pārvadāšanu nepareizi noslēgtā tvertnē vai iepakojumā, vai par tādas tukšas, neattīrītas un nenoslēgtas tvertnes vai iepakojuma pārvadāšanu, kurā ir transportēta bīstamā krava, vai tad, ja uz iepakojuma vai tvertnes ārējās virsmas atrodas bīstamās kravas atliekas. | 14.panta pirmā daļa15.panta sestā daļa15.panta astotā daļa |
| 11. Par bīstamās kravas pārvadāšanu cisternā ar neatbilstošu informāciju uz datu plāksnes. | 15.panta devītā daļa |
| 12. Par bīstamās kravas pārvadāšanu ar transportlīdzekli, kuram nav atbilstoši normatīvo aktu prasībām uzstādītas transportlīdzekļa pazīšanas vai bīstamības zīmes. | 15.panta devītā daļa |
| 13. Par transportlīdzekļa apzīmēšanu ar pazīšanas zīmēm vai bīstamības zīmēm, ja transportlīdzeklī bīstamā krava netiek pārvadāta. | 15.panta trīspadsmitā daļa |
| 14. Par bīstamās kravas pārvadāšanu vai nosūtīšanu bez nepieciešamajiem individuālās aizsardzības līdzekļiem, transportlīdzekļa papildu aprīkojuma vai ugunsdzēšamajiem aparātiem vai tad, ja individuālās aizsardzības līdzekļi, papildu aprīkojums vai ugunsdzēšamie aparāti neatbilst noteiktajām prasībām. | 15.panta ceturtā daļa15.panta piektā daļa15.panta desmitā daļa |
| 15. Par transportlīdzekļa, kas pārvadā bīstamo kravu, stāvēšanu bez iedarbinātas stāvbremzes. | 15.panta pirmā daļa |
| 16. Par pasažieru pārvadāšanu transportlīdzeklī, kurā tiek pārvadāta bīstamā krava. | 15.panta divpadsmitā daļa |
| 17. Par drošības konsultantu (padomnieku) nenorīkošanu komersantiem, bīstamo kravu aprites dalībniekam. | 13.panta ceturtā daļa |
| 18. Par paziņojuma par drošības konsultanta (padomnieka) norīkošanu, ziņojuma par negadījumu ar bīstamo kravu vai gada pārskata par darbību bīstamo kravu autopārvadājumu jomā neiesniegšanu kompetentajai institūcijai normatīvajos aktos noteiktajā termiņā. | Nav nepieciešams pārņemt. Tiks regulēta kā vispārīga norma likumprojektā “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” (iesniegts Saeimā 2019.gada 10.jūnijā, Nr.342/Lp13) attiecībā uz informācijas nesniegšanu iestādei. |
|  |  |
| LAPK 110. 3 pants | 16. panta pirmā daļa |
|  |  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”, Valsts dzelzceļa tehniskā inspekcija, Iekšlietu ministrija, Valsts policija.  |
| 4. | Cita informācija | Likumprojekts ir izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgās darba grupas 2019. gada 28. februāra sēdē. Likumprojekts un anotācija precizēta atbilstoši darba grupas sēdē izteiktajiem ieteikumiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras varētu pārkāpt attiecīgās tiesību normas. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs nemainās un likumprojekta tiesiskais regulējums nemaina to tiesības un pienākumus, kā arī veicamās darbības. Harmonizēta pārkāpumu klasifikācija autotransportā nodrošinās godīgu konkurenci starp dalībvalstu uzņēmumiem. Novērtējot pārkāpumu smagumu, tiks nodrošināta pārredzamība, taisnīgums un juridiskā noteiktība.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Valsts policijas sastādīto administratīvā pārkāpuma protokolu skaits (LAPK 149.34 panta ar bīstamo kravu autopārvadājumiem saistīto noteikumu pārkāpšana) norādīts tabulā.2008. un 2009.gadā administratīvos pārkāpumus bīstamo kravu autopārvadājumu jomā piemēroja likvidētā Autotransporta inspekcija. |
|

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018  | 2019 (uz 01.06.2019) |
| LAPK **149.34**  pirmā daļa |  |  | 1 | 6 | 2 | 6 | 2 |  | 3 | 1 | 3 | 2 |
| LAPK **149.34**  otrā daļa |  |  |  | 24 | 54 | 44 | 44 | 37 | 86 | 71 | 81 | 35 |
| LAPK **149.34**  trešā daļa |  |  |  |  |  |  |  |  |  |  |  |  |
| LAPK **149.34**  ceturtā daļa |  |  |  | 2 | 4 | 4 | 1 | 3 | 2 | 2 | 6 |  |
| LAPK **149.34**  piektā daļa |  |  |  | 1 | 2 | 2 | 2 | 1 |  | 1 | 3 |  |
| LAPK **149.34**  sestā daļa |  |  |  | 3 | 24 | 12 | 4 | 2 | 15 | 5 | 8 | 1 |
| LAPK **149.34**  septītā daļa |  |  |  | 11 | 9 | 6 | 3 | 2 | 4 | 4 | 5 | 2 |
| LAPK **149.34**  astotā daļa |  |  |  |  |  |  |  |  |  |  |  |  |
| LAPK **149.34**  devītā daļa |  |  |  |  |  |  |  |  |  |  |  |  |
| LAPK **149.34**  desmitā daļa |  |  |  | 1 | 5 | 4 | 3 | 2 | 7 | 3 |  |  |
| LAPK **149.34**  vienpadsmitā daļa |  |  |  |  |  | 2 |  |  | 5 | 2 |  |  |
| LAPK **149.34**  divpadsmitā daļa |  |  |  | 5 | 23 | 12 | 10 | 24 | 29 | 18 | 8 | 19 |
| LAPK **149.34**  trīspadsmitā daļa |  |  |  |  |  | 4 | 3 |  | 4 | 1 | 2 |  |
| LAPK **149.34**  četrpadsmitā daļa |  |  |  | 4 | 26 | 16 | 11 | 16 | 14 | 14 | 12 | 6 |
| LAPK **149.34**  piecpadsmitā daļa |  |  |  |  |  |  |  |  |  |  |  |  |
| LAPK **149.34**  sešpadsmitā daļa |  |  |  |  |  | 1 | 1 |  |  |  |  |  |
| LAPK **149.34**  septiņpadsmitā daļa |  |  |  |  |  | 1 | 1 | 1 | 2 | 2 |  | 2 |
| LAPK **149.34**  astoņpadsmitā daļa |  |  |  |  | 2 | 1 | 2 | 2 | 2 |  |  | 2 |
| Adm.pārk.protokoli |  |  |  | 27 | 68 | 65 | 56 | 65 | 109 | 95 | 96 | 52 |

Valsts dzelzceļa tehniskā inspekcija dzelzceļa pārvadājumu jomā 2006.gadā trīs reizes piemēroja sodus par administratīvo pārkāpumu, pamatojoties uz LAPK 110.3 pantā ietverto administratīvā pārkāpuma sastāvu. Turpmāk šādi pārkāpumi nav konstatēti, kas norāda uz soda efektivitāti turpmāku pārkāpumu prevencijai.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. (Publicēts ES OV L 74, 19.03.2016) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

 |

**1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr.1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. (Publicēts ES OV L 74, 19.03.2016.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas Ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas Ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas I pielikuma 9.punkta 1.apakšpunkts | Likumprojekta 13. panta pirmā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 2.apakšpunkts | Likumprojekta 13. panta otrā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 3.apakšpunkts | Likumprojekta 13.panta trešā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 4.apakšpunkts | Likumprojekta 14.panta pirmā  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 5.apakšpunkts | Likumprojekta 14.panta otrā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 6.apakšpunkts | Likumprojekta 14.panta trešā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 7.apakšpunkts | Likumprojekta 14.panta ceturtā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 8.apakšpunkts | Likumprojekta 14.panta piektā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 9.apakšpunkts | Likumprojekta 14.panta sestā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 10.apakšpunkts | Likumprojekta 14.panta septītā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 11.apakšpunkts | Likumprojekta 14.panta astotā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 12.apakšpunkts | Likumprojekta 14.panta devītā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 13.apakšpunkts | Likumprojekta 14. panta desmitā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 14.apakšpunkts | Likumprojekta 14.panta vienpadsmitā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 15.apakšpunkts | Likumprojekta 15.panta pirmā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 16.apakšpunkts | Likumprojekta 15.panta otrā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 17.apakšpunkts | Likumprojekta 15.panta trešā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 18.apakšpunkts | Likumprojekta 15.panta ceturtā daļa  | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 19.apakšpunkts | Likumprojekta 15.panta piektā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 20.apakšpunkts | Likumprojekta 15.panta sestā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 21.apakšpunkts | Likumprojekta 15.panta septītā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 22.apakšpunkts | Likumprojekta 15.panta astotā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 23.apakšpunkts | Likumprojekta 15.panta devītā daļa | Prasības tiek ieviestas pilnībā. | Stingrākas prasības neparedz. |
| Regulas I pielikuma 9.punkta 24.apakšpunkts | Likumprojekta 15.panta desmitā daļa | Prasības tiek ieviestas pilnībā. | Stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Citi Regulas nosacījumi ir iestrādāti Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”, kā arī likumprojektā “Grozījumi Autopārvadājumu likumā”, kas šobrīd ir izstrādes stadijā un likumprojektā “Grozījumi Ceļu satiksmes likumā”, kas tika atbalstīts Ministru kabineta 2019. gada 2.jūlija sēdē. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots 2017.gada 27.jūlijā tika publicēts Satiksmes ministrijas tīmekļvietnē <http://www.sam.gov.lv/satmin/content/?cat=553> |
| Sabiedrības līdzdalības rezultāti | Tika saņemti privātpersonas priekšlikumi, kas tika izvērtēti un iespēju robežās ņemti vērā. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas, vai likvidēt, reorganizēt esošās. |
| 3. | Cita informācija | Nav. |

### Satiksmes ministrs T.Linkaits

Vīza:

valsts sekretāra p.i. Dž.Innusa

###